BODOLAND रादाब: मुसलपुर, 13 एप्रिल:  बाक्सा जिल्लानि मुसलपुर फालागुरि गामिनि थागिबि  सैतेन्द्र दासआ ( 32 बोसोर ) कर’ना जिउसाजों गाग्लोबजानानै जिउ गोमानो गोनां जाबाय । बिफा सुरेन दास बिथांआ फोरमायथिनाय बादिब्ला कर’ना जिउसाजों गाग्लोबजानानै थैनाय सैतेन्द्र दासआ थांनाय फ्रेब्रुवारी दानावसो महाराष्ट्रआव खामानि मावनो थांदोंमोन बे समावनो कर’ना जिउसाजों गाग्लोबजानानै थैनो गोनां जाबाय होननानै महाराष्ट्रआव मोनसे गामिनिनो जयै खामानि मावफानाय मिन्टु दासा नखरनि सुबुंनिसिम फोरमायथिहरदों  । मख’नो नांगोनदि  कभित-19 जों साग्लोबजानानै थैनाय आसामनि थागिबि सैतेन्द्र दासा महाराष्ट्रनि Sunplus Health Care  कम्पानीआव खामानि मावबाय थायोमोन  ।  नाथाय थांनाय से सप्ताह कर’ना जिउसाजों गाग्लोबजानानै मैया थैनो गोनां जाबाय होनना खबर सफैयो लोगोसेनो थैनाय सुबुंखौ महाराष्ट्रनि देहा फाहामसालिआवनो लाखिनाय जादों होनना फोरमायहरदों ।